ZAPISNIK
6. sjednice Vijeća Mjesnog odbora Dankovec
održane dana 16. studenog 2021. u prostorijama objekta mjesne samouprave
Dankovec, Slanovečka 19, s početkom u 20,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski

Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 5. sjednice Vijeća Mjesnog odbora Dankovec, održane 25.listopada 2021.godine.
Na prijedlog predsjednika, Vijeće jednoglasno prihvaća dopunu dnevnog reda i utvrđuje

DNEVNI RED
1. Prijedlog Zaključka o izmjeni Financijskog plana Mjesnog odbora Dankovec za 2021. - donošenje zaključka
2. Prijedlog za asfaltiranje odvojka Svetobarbarske ulice – donošenje zaključka
3. Prijedlog za sanaciju asfalta ulice Prešci – donošenje zaključka
4. Izmještanje stupova HEP-a s nogostupa – donošenje zaključka
5. Prijedlog za rješavanje prometne regulacije u ulici Pustika – donošenje zaključka
6. Izmjena voznog reda autobusne linije 239 i uvođenje novih stajališta – donošenje zaključka
7. Pitanja, prijedlozi i obavijesti         

Ad 1.  Prijedlog Zaključka o izmjeni Financijskog plana Mjesnog odbora Dankovec za 2021.

           Nakon provedene rasprave, Vijeće jednoglasno donosi 
ZAKLJUČAK
           O izmjeni Financijskog plana Mjesnog odbora Dankovec za 2021. godinu.

	Zaključak o izmjeni Financijskog plana nalazi se u privitku ovog zapisnika i sastavni je dio istoga.

Ad 2.  Prijedlog za asfaltiranje odvojka Svetobarbarske ulice
           Nakon provedene rasprave, Vijeće jednoglasno donosi 
ZAKLJUČAK
           Predlaže se asfaltiranje Svetobarbarskog odvojka u dužini od cca 50 m.
         
AD 3.  Prijedlog za sanaciju asfalta ulice Prešci
            Nakon provedene rasprave, Vijeće jednoglasno donosi 
ZAKLJUČAK
            Predlaže se sanacija oštećenog kolnika u ulici Prešci kod kbr. 30 i 38 rezanjem asfalta i ponovnim asfaltiranjem.

Ad 4.  Izmještanje stupova HEP –a s nogostupa   
           Nakon provedene rasprave Vijeće jednoglasno donosi 
ZAKLJUČAK
I.  Predlaže se provođenje terenskog očevida uz prisustvo stručnih službi HEP-a i Zagrebačkih cesta, a radi dobivanja stručnog mišljenja i prijedloga za rješavanje problematike stupova javne rasvjete na nogostupima duž Čučerske ceste i to:
- Čučerska cesta nasuprot kbr.80, 
- Čučerska cesta kod kbr. 101A, 
- Čučerska cesta kod kbr. 109, 110, 111, 112, 114, 116-118, 124, 126, 128, 130, 134, 212, 
- križanje Čučeske ceste i ulice Goliš (Dvije seke).

II. Gore navedeno predlaže se radi sigurnijeg kretanja pješaka po nogostupu.

Ad  5.  Prijedlog za rješavanje prometne regulacije u ulici Pustika
            Nakon provedene rasprave VMO Dankovec donosi 
ZAKLJUČAK
Predlaže se provođenje terenskog očevida uz prisustvo stručnih osoba prometne struke, a radi rješavanja problema regulacije prometa tj. uključivanja u promet vozila iz ulice Pustika na Čučersku cestu, posebno komunalnih i interventnih vozila.

Ad 6.   Izmjene voznog reda autobusne linije 239 i uvođenje novih autobusnih stajališta
            Nakon provedene rasprave Vijeće donosi 
ZAKLJUČAK
 	I/ Predlaže se uspostava nove trase linije 239 (smjer A/B): Čučerje (okretište) - Čučerska cesta – Keleminci –Trstenik - Medvedski Breg - Markuševačka Trnava – Popovec – Vidovec - okretište Vidovec –Popovec -  Slanovečka cesta – Pršaki – Ivanovićeva  -Čučerska cesta – Jalševečka – Prešci – ulica sv.Barbare – Čučersk c. – Čučerje (crkva).
II/ Radi gore navedenoga predlaže se održavanje komisijskog očevida uz prisustvo djelatnika ZET-a, MUP-a, Gradskog ureda za prostorno uređenje, izgradnju Grada, graditeljstvo, komunalne poslove i promet, Gradske četvrti Podsljeme, Mjesnog odbora Čučerje, a radi  dogovora oko uspostave nove trase autobusne linije 239 Čučerje – Dankovec – Markuševečka Trnava, izmjene voznog reda navedene linije, te eventualnog uvođenje kombi vozila radi lakšeg prometovanja.
[bookmark: _GoBack]	II/ Gore navedeno predlaže se na zahtjev građana Mjesnog odbora Dankovec, posebno osnovnoškolaca i župljana, budući postojeća trasa i vozni red linije 239 ne zadovoljavaju u potpunosti potrebe građana, ne pokrivaju kompletno područje, niti osiguravaju optimalnu prometnu povezanost s ostatkom grada.


Završeno u 21:30 sati.
KLASA:026-02/21-002/2075
URBROJ.251-06-11-503-21-2
U Zagrebu,16. studenog 2021.godine

Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                    Ivica Ivanović

______________________                                                                ______________________

